149 
2. Elnök beixiutatja Saraarjay Mihály a természettudo- 
mányi szakosztály elnökének levelét, melyben betegeskedése 
miatt lemond az elnökségről. 
Minthogy lemondása annyira határozott alakban 
történt s okai nyomósak, hogy a továbbmaradásra birni 
lehetetlen, a gyűlés sajnálattal bár kénytelen a lemon- 
dást elfogadni s volt elnökének buzgó tevékenysége, 
valamint eddigi kitartásáért hálás köszönetét tolmácsolja 
a mai ülés jegyzőkönyvében. 
3. Felszólítja a gyűlést, hogy a megürült elnöki székre 
uj elnököt válaszszon. 
^ gyűlés egyhangúlag Antolik Károly főreál- 
iskolai igazgatót választja meg a természettudományi 
szakosztály elnökének. 
4. Felkéri Antolik Károlyt, hogy a mai napra kitűzött 
előadását egy uj fizikai találmányról tartsa meg. 
A gyűlés feszült figyelemmel hallgatja az érdekes 
előadást, mely a hanglejtő kijavítására vonatkozik, — 
s befejezése után lelkes éljenzéssel üdvözli előadót, elnök 
pedig a gyűlés nevében köszönetét fejezi ki. 
Egyéb tárgy nem lévén a gyűlés bezáratott. 
III. Az orvosi szakosztály ülése 1894. évi márczius hó 
14-én. 
Elnök: Dr. Tauscher Béla. 
Jegyző: Dr. Barts József. 
Tárgy: 
1. Folyóügyek. 
2. Betegbemutatás. 
1. Az elnök megnyitván az ülést, felolvastatja a múlt 
ülés jegyzőkönyvét, melynek egy pontja helyesbítést nyert, 
a mennyiben nem a budapesti demographiai kongressusról, 
hanem Komában tartandó kongressusról volt szó, mint a hová 
az egyesület meghívást kapott. 
Erre a jegyzőkönyv hitelesíttetik. 
